Fidelio - Zenés színház - 11 éves csodagyerek operáját mutatták be Bécsben
2017.01.03. 14:13 Programkereső
A kislányt máris „kis Mozartnak” hívják, de ő ezt elutasítja. Leginkább a „kis” jelző zavarja, valamint, hogy nem szeretne semmit és senkit sem utánozni, hiszen azt unalmasnak találja. A Guardian cikke szerint a brit Alma Deutscher szüleivel Surreyben él, és már egészen elismert hegedűs és zongorista. Élete első, egész estés operáját, a Hamupipőke újragondolt verzióját december 29-én mutatták be a bécsi Casino Baumgarten színpadán. Deutscher 6 évesen komponálta első zongoraszonátáját, hét évesen pedig egy rövid operát is írt már Neil Gaiman egyik történetére alapozva. Eddigi legnagyobb szabású munkája azonban kétségkívül ez az opera, aminek nemcsak a szerzője ő, de hegedűsként és zongoristaként is színpadra lépett a produkcióban.
Alma DeutscherFotó: Hannes Magerstaedt / Getty Images Hungary